Ericu950/Stoicheia-meter-silver huggingface dataset:
μὴ τοίνυν ὅταν ἀκούσῃς Κλῖνον κύριε τὸ οὖς σου καὶ ἄνοιξον τοὺς ὀφθαλμούς σου καὶ ἴδε , νομίσῃς εἶναι ὦτα καἶ ὀφθαλμοὺς καθ ἡμᾶς .
παρὰ γὰρ τῷ θεῷ τὸ αὐτό ἐστιν ἀκοή , τὸ αὐτό ἐστιν ὅρασις ·
καὶ ἁπλῶς πάντα , ὡς ἔπος εἰπεῖν , τὰ περὶ θεοῦ λεγόμενα κατὰ δύναμιν κηρύττεται , κατὰ χάριν δὲ οὐχ ἑρμηνεύεται .
Εἰ δὲ δυσχερές σοι τοῦτο νενόμισται πρὸς κατάληψιν τοῦ ἀκούειν καὶ βλέπειν , ἀπὸ πράγματος οἰκτροῦ λάβε τὴν κατάληψιν , μὴ καθόλου τῇ παραβολῇ δουλεύων .
ἡ θάλασσα ἀπλοῦν τί ἐστι στοιχεῖον καὶ φαινόμενον .
καὶ ἁπλῆ τις οὖσα κατὰ τὴν ὄψιν τὴν ἡμετέραν , πολλὰ καὶ μεγάλα ἐργάζεται καὶ διατίθησιν ·
βοᾷ ἄνευ στόματος , τρέχει ἄνευ ποδῶν , εἰς ὕψος μετεωρίζεται ἄνευ πτερῶν , κατέχει τοὺς πλέοντας ἄνευ χειρῶν , ἁρπάζει πολλοὺς καὶ πνίγει ἄνευ ἀγκαλῶν .
Εἰ τοίνυν τὸ στοιχεῖον τοῦτο ἁπλοῦν τῇ ὄψει φαινόμενον τοσαῦτα ἐργάζεται , πόσῳ μᾶλλον ὁ θεὸς ἁπλοῦς ὢν καὶ ἀμερὴς καὶ ἀσχημάτιστος καὶ ὁρᾷ καὶ ἀκούει καὶ ἐργάζεται πᾶσαν ὑπερβαίνων γλώττης ἑρμηνείαν καὶ λογισμῶν ἐνθύμησιν .
Εἰ τοίνυν ἁπλοῦς ὁ θεὸς οὐκ ἂν ἦν ὁ ἄνθρωπος εἰκὼν κατὰ τὸ σῶμα , ἀλλὰ μὴν οὔ τε κατὰ τὴν ψυχήν 0 .
καί ὅπως ἄκουε .
ἡ ψυχὴ ἀλλοιοῦται πολλάκις .
ποτὲ μὲν γὰρ σώφρονα λογίζεται , ποτὲ δὲ ἀκόλαστα , ποτὲ δὲ δίκαια , ποτὲ ἄδικα , ποτὲ ὀρθά , ποτὲ διεστραμμένα 0 1 2 .
τὸ δὲ μεταβαλλόμενον καὶ ἀλλοιούμενον οὐκ ἂν εἴη εἰκὼν ἐκείνου τοῦ λέγοντος ·
ἐγὼ εἰμὶ καὶ οὐκ ἠλλοίωμαι .
ἐπειδὴ δέ τινες ἐκτὸς τῆς ψυχῆς ὁρίζονται τὸν νοῦν καὶ λέγουσιν ὡς κατ εἰκόνα θεοῦ γεγένηται , ἀναγκαῖον καὶ τοῦτον τὸν λόγον μὴ παρελθεῖν ἀνεξέταστον 0 .
πρῶτον μὲν οὖν ἐκεῖνο λέγω τὸ παρὰ πᾶσιν ὡς συντρόφοις τῆς εὐσεβείας ἐν τῷ τῆς ψυχῆς λόγῳ ὁ νοῦς θεωρεῖται .
ὃ γάρ ἐστιν ὀφθαλμὸς ἐν σώματι , τοῦτο νοῦς ἐν τῇ ψυχῇ 0 .
ἐπειδή τινες πειρῶνται διαστρέφειν τὴν ψυχὴν καὶ ἑτέραν εἰσάγειν ὑπόστασιν τοῦ νοῦ , καί φασιν ἐκ τριῶν συνεστάναι τὸν ἄνθρωπον , ἐκ ψυχῆς καὶ σώματος καὶ νοῦ , πείσωμεν αὐτοὺς ὡς οὐ δὲ κατὰ τὸν νοῦν ἄνθρωπος ἂν γίνοιτο κατ εἰκόνα ὅσον εἰς τὴν φύσιν 0 .
τὰ γὰρ φαῦλα καὶ τὸ οἶστρον καὶ τὰ αἰσχρὰ καὶ τὰ ἄδικα , ὅσα ταῖς ἀρεταῖς ἐναντία τῷ νῷ φορητά , καθὼς ὁ Παῦλος μαρτυρεῖ ὧδε περὶ τῶν διεστραμμένων φθεγγόμενος 0 ·
ἄνθρωποι κατεφθαρμένοι τὸν νοῦν , ἀδόκιμοι περὶ τὴν πίστιν 0 .
Εἰ ὁ νοῦς κατεφθαρμένος ἀνθρώπου , ὁ νοῦς τοῦ ἀφθάρτου θεοῦ ἄφθαρτος , εἴπατε πῶς ἂν εἴη εἰκὼν καὶ ὁμοίωσις 0 1 .
Εἰ τοίνυν μή τε κατὰ τὴν ψυχὴν , μή τε κατὰ τὸν νοῦν εἰκὼν θεοῦ ὁ ἄνθρωπός , ἔστιν τὸ Κατ  εἰκόνα 0 1 .
ἐν ταῖς ἐντολαῖς 0 .
δῆλον ὅτι καὶ ἐν τοῖς πράγμασιν , ὃ ἂν ἔχῃ κατὰ φύσιν λαμβάνει διὰ τὴν τῶν ἀρετῶν τελείωσιν 0 .
τὸ μὲν οὖν , ὡς ἀληθῶς , αὐτοῦ Κατ  εἰκόνα καὶ καθ ὁμοίωσιν ὁ λόγος ἀπέδωκεν ταῖς ἀρεταῖς .
τὸ δὲ πρῶτον τῆς εἰκόνος ἐνέχυρον καὶ πρῶτον τοῦ κατ εἰκόνα σημεῖον , ἡ κατὰ πάντων αὐτῷ δοθεῖσα τιμὴ καὶ ἡγεμονία 0 .
τοῦτο αὐτὸς ὁ θεὸς ἑρμηνεύει .
Εἰπὼν γὰρ Ποιήσωμεν ἄνθρωπον κατ εἰκόνα ἡμετέραν καὶ καθ ὁμοίωσιν καὶ βουληθεὶς δεῖξαι ἐν τίνι αὐτὸν κατ εἰκόνα ποιεῖ , εὐθέως ἐπήγαγεν ·
καὶ ἀρχέτωσαν τῶν ἰχθύων τῆς θαλάσσης καὶ τῶν πετηνῶν τοῦ οὐρανοῦ καὶ τῶν θηρίων καὶ τῶν κτηνῶν καὶ πάσης τῆς γῆς .
ὅ ἐστὶν ἡγεμονία .
ἐπιγράφῃ τὸ κατ εἰκόνα , καὶ σὺ εἰς τὴν ἡμετέραν φύσιν μιαίνεις τὸ ὁμοίωμα 0 .
ἐν τῷ οὖν ἄρχειν τῶν ἀπάντων τὸν ἄνθρωπον , εἰκὼν θεοῦ 0 .
ἀρχέτωσαν τῶν ἰχθύων τῆς θαλάσσης καὶ τῶν πετεινῶν καὶ τῶν θηρίων καὶ πάσης τῆς γῆς .
ἀλλ  ἴσως ἐρεῖ ὁ ἀκροατής ·
καὶ ποῦ τὸ κατ εἰκόνα 0 ;
διὰ τί μὴ πάντα ὑποτέτακται τῷ ἀνθρώπῳ ;
Εἰ ἦμεν ἄρχοντες τῶν ἀπάντων καὶ τῶν θηρίων , λέων ἐπεβούλευσε τῇ εἰκόνι ἢ ἄρκος ἐπήρχετο ἢ πάρδαλις ἢ ὗς ἄγριος ἢ τὰ ἄλλα τὰ μικρότερα ;
Εἰ ἦμεν ἄρχοντες μὴ δράκων ἔδακνεν ὃν ἔλαβεν ἄρχοντα ·
μὴ ἔχις ἢ σκορπίος ἔπληττεν ·
μὴ θηρίον τι πονηρὸν ἐπεβούλευσε τῇ εἰκόνι .
πολεμούμεθα ὑπὸ πάντων , Ἀλλὰ σὺ μὴ ζήτει τὸν τῆς εἰκόνος ὅρον μετὰ τὴν παράβασιν , ἀλλὰ ζήτει αὐτῆς τὴν κατάστασιν τὴν πρὸ τῆς παραβάσεως .
ὅτε μήπω παρέβη ὁ Ἀδὰμ , ἤγαγεν ὁ θεὸς πάντα τὰ κτήνη καὶ πάντα τὰ θηρία καὶ ὀνόματα πᾶσιν ἐπέθηκεν ὡς οἰκοδεσπότης τοῖς ἑαυτοῦ οἰκέταις 0 .
παρῆν ὁ λέων ὑποσαίνων τὸν ἑαυτοῦ δεσπότην .
παρῆν τὰ θηρία ὑποκύπτοντα τὴν κεφαλὴν τῷ ἑαυτῶν ἄρχοντι .
παρῆν πάντα τὰ ἑρπετὰ βλέποντα καὶ τιμῶντα τοῦ θεοῦ τὴν εἰκόνα .
ὥσπερ ἡμεῖς , κ ἂν μὴ παρεῖ βασιλεύς , τιμῶμεν τὴν εἰκόνα τοῦ βασιλέως , οὕτως καὶ ἡ κτίσις μὴ ὁρῶσα τὸν ἀόρατον τὸν κατ εἰκόνα γενόμενον ἐτίμα .
ἠιδεῖτο αὐτὸν τὸ ὕδωρ καὶ ἐνετρέπετο ·
ᾐδεῖτο αὐτὸν πῦρ καὶ ἐνετρέπετο καὶ ᾐσχύνετο .
ἐγνώριζεν αὐτὸν πάντα τὰ θηρία καὶ τὴν τιμὴν ἀπένεμεν .
ὅτε δὲ παρεχάραξεν ὁ ἐν εἰκόνι θεοῦ γενόμενος τὴν ἑαυτοῦ ἀξίαν καὶ ἐπιλαθόμενος τῆς ἑαυτοῦ τιμῆς ἀπώλεσε τὸ πρωτότυπον κάλλος τῆς δημιουργίας , ἑαυτὸν ἐποίησεν ὅμοιον τοῖς δεσποζομένοις .
ἄνθρωπος γὰρ ἐν τιμῇ ὦν οὐ συνῆκεν , παρασυνεβλήθη τοῖς κτήνεσι , τοῖς ἀνοήτοις καὶ ὁμοιώθη αὐτοῖς .
ὅτε ἐξωλίσθησε τῆς εἰκόνος καὶ εἰς τὴν τῶν ἀλόγων ὁμοιότητα κατηνέχθη , εἰκότως αὐτοῦ καὶ τὰ ἄλογα , ὡς ὁμοίου κατεφρόνησαν 0 .
Οὐδὲν γάρ , ἀδελφοί , τὸ ὅμοιον αἰδεῖται .
ἀλλ ἢ ἄρα τιμᾷ τὸν ὑπερέχοντα , ἐκεῖνον φοβεῖται , ἐκείνῳ δουλεύει , ἐκείνῳ τοῖς ἴχνεσιν ὑποκύπτει , ἐκείνου τὸν θυμὸν ἐρυθριᾷ .
ἕως τοίνυν Ἀδὰμ ἐφύλαττε τὸν χαρακτῆρα τῆς θείας εἰκόνος , ἐφοβεῖτο αὐτὸν τὰ θηρία καὶ ἀεὶ ἤρχοντο πρὸς αὐτὸν καὶ ὥσπερ εἰς δεσπότην ἤρχοντο .
καὶ ὥσπερ νῦν κύων , ἄγριος μὲν τοῖς ἀλλοτρίοις , ἥμερος δὲ τοῖς ἰδίοις , οὕτως τὰ μὲν θηρία , ἕως μὲν ἐδέσποζεν ἔχων τὴν εἰκόνα , καὶ ὑπέσαινεν αὐτὸν καὶ ἔτρεμεν αὐτοῦ τὴν ἐξουσίαν καὶ τὸ δεσποτικὸν αἰδεῖτο πρόσωπον ὡς εἰκόνα θεοῦ 0 1 .
ὅτε μὲν ἐξολίσθησεν , κατεπατήθη λοιπὸν ὑπὸ τῶν ἀλόγων καὶ διεπτύσθη .
ὡς εἰ παρέμενεν τῷ ἀρχαίῳ ἀξιώματι , παρέμενον ἂν τὰ ἄλογα ἐν τῇ οἰκείᾳ ὑποταγῇ .
καὶ εἰς τοῦτο ὁ μαρτυρῶν μὴ νομισθῇ πιθανὸς εἶναι καὶ σεσοφισμένος ὁ λόγος , μὴ ἐπειδὴ τὰ παρελθόντα ἄλογα νομισθῶμεν ἁπλῶς καταστοχάζεσθαι τῶν πραγμάτων .
ἀλλ  εἰ θέλεις μαθεῖν ὅτι εἰ ἐνέμεινεν ἐν τῇ ὑπακοῇ , πάντα τῷ αὐτῷ ὑπετάττετο , λάβε μοι ἐνέχυρα τοὺς ἁγίους τῆς ἀποδείξεως , Κατώρθωσε Δανιὴλ τὴν εὐσέβειαν καὶ λέοντες ὑπέσαινον .
Εἶδον γὰρ ἀνασταθέντα τὸν χαρακτῆρα .
κατώρθωσαν οἱ περὶ Ἀνανίαν καὶ τὸ πῦρ ὑπέστρωσε τὰ νῶτα καὶ ἡ μὲν καιομένη φλὸξ ἔστειλε τὴν ἐνέργειαν ·
εἶδε δὲ τὴν εὐσέβειαν καὶ ἐτίμησεν , Ἐρωτήσωμεν καὶ ἡμεῖς τὸ πῦρ , μιμησάμενοι τὴν τοῦ Δαυὶδ φωνήν ·
τί ἐστιν σοί , τὸ πῦρ , ὅτι ἀπέφυγες , καὶ σοί , ἡ φλὸξ , ὅτι ἐστράφης εἰς τὰ ὀπίσω ; 0 .
ἀποκριθήσεται γὰρ ἡμῖν ἀκολούθως τὸ πῦρ , ὅτι ἀπὸ προσώπου κυρίου ἔφυγον .
πρόσωπον γὰρ κυρίου , οἱ δίκαιοι , ἡ εἰκὼν τῆς ἀληθείας 0 .
τούτοις ὑπέστρωσε τὰ νῶτα τὸ πῦρ .
καὶ ἵνα δείξῃ ὅτι οὐ μετέβαλε τὴν φύσιν , ἀλλ αὐτοὺς τοὺς ἔχοντας τὸν χαρακτῆρα τῆς εὐσεβείας διεφύλαξεν , ᾐδέσθη ἔσω τὸν δεσπότην , ἔξω δὲ ἐξελθὼν τοὺς Χαλδαίους κατέφαγε .
καὶ τοὺς μὲν μάρτυρας ἡ φλὸξ ἔνδον ἀκεραίους ἐφύλαξεν , τοὺς δὲ Χαλδαίους προσελθοῦσα ὀξέως προσελάβετο , ἵνα δείξῃ , ὅτι οὐ τὴν φύσιν μετέβαλεν , ἀλλὰ τὴν εὐσέβειαν ἐτίμησεν .
ἐπειδή , ὡς ἔφθην εἰπὼν πολλάκις ἐν ἡμῖν , τὸ πῦρ ἐκ δύο δυνάμεων καὶ ἐνεργειῶν συγκέκραται , ἀπὸ τὲ τῆς καυστικῆς καὶ φωτιστικῆς .
τὸ γὰρ πῦρ , ὡς ἴσμεν ἄπαντες , καὶ καίει καὶ φωτίζει .
μερίζει τὸ πῦρ τὴν ἐνέργειαν .
ἐτήρει μὲν τοῖς ἁγίοις τὸ φῶς .
φῶς γὰρ ἁγίοις διὰ παντός 0 .
ἀπονέμει δὲ τοῖς ἀσεβέσι τὴν φλόγα .
πεσοῦνται γὰρ εἰς αὐτοὺς ἄνθρακες πυρός , ἐν πυρὶ καταβαλεῖς αὐτοὺς .
ὢ τῆς θείας χάριτος 0 ·
ὅσα δύναται 0 .
τέμνει τὸ πῦρ εἰς φλόγα καὶ φῶς ·
καὶ τὸ μὲν φῶς τοῖς δικαίοις περιέθηκεν , τὴν δὲ φλόγα τοῖς ἀσεβέσιν ἐπαφῆκε .
καὶ τότε ὡς ἀληθῶς ἐπλήρωσε τὰ ὑπὸ τοῦ Δαυὶδ εἰρημένα ·
φωνὴ ἦν διακόπτοντος φλόγα πυρός .
ὁρᾷς , ἀδελφέ , ὅτι ἡ κτίσις τὸν χαρακτῆρα τὸν βασιλικὸν αἰδεῖται .
ἡ θάλασσα πόσους κατεπόντησε ;
καὶ εἶδε Μωϋσέα καὶ ἐσχίσθη .
ἐκεῖνοι γὰρ ἀνάξιοι ἦσαν τῆς ξένης διαβάσεως .
Οὐ γὰρ διὰ δικαιοπραγίαν εἰσῆλθον εἰς θάλασσαν , ἀλλὰ διὰ τὴν τοῦ θεοῦ φιλανθρωπίαν .
καὶ ὅτι ἀνάξιοι ὄντες εἰσῆλθον , μαρτυρεῖ Δαυὶδ λέγων ·
καὶ παρεπίκραναν ἀναβαίνοντες ἐν τῇ ἐρυθρᾷ θαλάσσῃ .
ὁρᾷς τὴν θάλασσαν μαινομένην καὶ αἰδουμένην τὸν νομοθέτην ;
ὑπέστρωσε τὰ νῶτα τῷ Μωϋσῇ , ἐπειδὴ φίλος ἦν τοῦ δεσπότου ·
ἐλάλησεν φησὶν ὁ θεὸς πρὸς Μωϋσῆν ὡσεί τις λαλεῖ φίλος πρὸς φίλον .
βλέπε τὴν θάλασσαν ἠρεμοῦσαν ·
βλέπε τοὺς πλέοντας ἡσυχάζοντας .
βλέπε τὸ πῦρ ἠρεμοῦν .
ἔγκυψον , εἰ βούλῃ , καὶ τοῖς ποταμοῖς .
καὶ ὅρα τῆς ἀληθείας πανταχόθεν λάμπουσαν τὴν ἀπόδειξιν .
Εἶδεν ὁ ποταμὸς Ἰορδάνης Ἰησοῦν φέροντα τὴν εἰκόνα τοῦ σωτῆρος , καὶ ἰδὼν τὸν τρόπον καὶ τὴν προσηγορίαν ἔσχισεν ἑαυτὸν καὶ ἐπὶ τῆς ξηρᾶς ἔδωκε τὴν διάβασιν .
καὶ οὐ ταῦτα μόνον δείκνυται τῷ ἀνθρώπῳ ὑποτετάχθαι .
Εἰ γὰρ ἐνέμεινε τῇ εἰκόνι , καὶ ὁ ἥλιος αὐτῷ ὑπετάσσετο καὶ ἡ σελήνη αὐτῷ ἐδούλευεν .
καὶ τούτου μάρτυς ἡ πεῖρα 0 ·
ἀληθεύει ἡ γραφή .
ἰησοῦς γὰρ ἄνθρωπος ἐν ἀρετῇ κατορθώσας τὸν χαρακτῆρα , βοᾷ μετὰ παρρησίας ·
στήτω ὁ ἥλιος , καὶ φωνὴ ἀνθρώπου ἔστησε τὸν ἥλιον .
ὁμοίως , ἀδελφοί , νῦν ὄφεις καὶ σκορπίοι καὶ δράκοντες ἐπιβουλεύουσιν , οὐ τὴν φύσιν μισοῦντες , ἀλλὰ τὴν παράβασιν στηλιτεύοντες .
κατόρθωσον τὴν ἀρετὴν καὶ πατεῖς ταῦτα .
καὶ λέγει πρὸς σὲ ὁ ψαλμός ·
ἐπὶ ἀσπίδα καὶ βασιλίσκον ἐπιβήσῃ καὶ καταπατήσεις λέοντα καὶ δράκοντα .
ὁμοίως , ἀδελφοί , εἰσελθόντα ποτὲ τὸν μακάριον Παῦλον εἰς τὴν νῆσον τῶν βαρβάρων 0 .
ὁ θεὸς βουληθεὶς διὰ σημείου δεῖξαι τοῖς ἀγνοοῦσιν , ᾠκονόμησεν ἔχιδναν ἐξελθοῦσαν τῶν φρυγάνων ἐνάψασθαι τῆς δεξιᾶς τοῦ ἁγίου καὶ μηδὲν ἀδικῆσαι , ἵνα ἐξ αὐτῆς μάθωσι τῆς πείρας τὴν δύναμιν τῆς ἀρετῆς τῶν ἁγίων .
διὰ τί πάλιν ἔδακε τὸν Παῦλον ἔχιδνα , τὸν δὲ Δανιὴλ λέοντες οὐκ ἔδακον ;
ἀλλ ἐκεῖ μὲν ὁμολογουμένως , ὅτι εἰς ὄλεθρον ἐδόθη Δανιήλ 0 .
ἐνταῦθα δὲ εἰ μὴ ἐφάνη τὸ θηρίον καὶ ἔδακεν , οὐκ ἐδείκνυτο ἡ τοῦ πιστοῦ κήρυκος ἀξία .
διὰ τοῦτο ἥψατο μὲν τῆς χειρὸς ἡ ἔχιδνα .
ὁ δὲ ἅγιος οὐδὲν ἀειδὲς ἔπαθεν , ἵνα δείξῃ ὅτι τὴν εἰκόνα τοῦ θεοῦ οὐδὲν ὅλως ἀδικεῖν , οὐ δὲ βλάπτειν δυνήσεται .
ὁρᾷς ὅτι εἰ ἔμεινεν ἐν τῇ εἰκόνι ἅπασα ἡ κτίσις ὑποτεταγμένη ἦν αὐτῷ ;
ἀλλ  ὅταν ἀκούῃ ταῦτα Ἰουδαῖος , ὁ ἐχθρὸς τῆς ἐκκλησίας , ὁ τῆς παλαιᾶς σύντροφος 0 ·
ὁρᾷς ὅπως οἱ τοῦ νόμου κήρυκες ἐπάτησαν πῦρ , φησί .
πῶς Δανιὴλ ἐνίκησε λέοντας ;
πῶς οἱ τρεῖς παῖδες ἐπάτησαν φλόγα πυρός ;
διὰ τί μὴ καὶ οἱ μάρτυρες τοῦ Χριστοῦ περιεγένοντο ὁμοίως τοῖς μάρτυσι τοῦ νόμου ;
ὁ γὰρ ἐχθρός , ἀδελφοί , οὐ ζητεῖ τὴν ἐκ τῶν λόγων ὠφέλειαν , ἀλλὰ λαβεῖν τινα κατὰ τοῦ λέγοντος , εὑρεῖν καὶ ἐπινοῆσαί τι κατὰ τῆς ἀληθείας .
ἐὰν ὁ Ἰουδαῖος ἢ ἄλλος τις ἐχθρὸς εὐθέως ἐρεῖ ·
πολλὴ ὑπεροχὴ τῶν δικαίων τῶν ἀρχαίων πρὸς τοὺς μάρτυρας τοῦ Χριστοῦ 0 ·
τούτους μὲν γὰρ θῆρες ἀνάλωσαν καὶ βασιλεῖς ἐξήτασαν καὶ θάλασσα κατεπόντησε καὶ ποταμοὶ κατέπιον ·
τοὺς δὲ τῆς παλαιᾶς διαθήκης μάρτυρας πᾶσα ἡ κτίσις ᾐδέσθη .
Οὐκοῦν , ἀδελφοί , εἰ ἀπὸ τοῦ τοὺς μάρτυρας παραδίδοσθαι ταῖς θλίψεσι κατηγοροῦσιν ἀσθένειαν τοῦ δεσπότου , εἴπωμεν πρὸς αὐτοὺς ·
καὶ εἰ δι ἀσθένειαν τοῦ Χριστοῦ παρεδόθησαν οἱ μάρτυρες , οὐ παιδεύῃ κατὰ τὸν σὸν ὅρον δι ἀσθένειαν τοῦ Χριστοῦ .
Οἱ Μακκαβαῖοι τῆς παλαιᾶς διαθήκης εἰσιν .
Εἰ δι ἀσθένειαν τοῦ Χριστοῦ καθῃρέθησαν ὑπὸ τῶν τὴν ἐκκλησίαν διωκόντων καὶ οἱ μάρτυρες ἀνῃροῦντο , πῶς καθαίρει τὰ θυσιαστήρια ;
πῶς δὲ καὶ προφῆται ἀναιροῦνται καὶ ἀπεσφάγησαν ;
λέγει γὰρ Ἠλίας ·
κύριε , τὰ θυσιαστήριά σου κατέσκαψαν καὶ τοὺς προφήτας σου ἀπέκτειναν , κ ἀγὼ ὑπελήφθην μόνος καὶ ζητοῦσι τὴν ψυχήν μου .
καὶ εἰ δι ἀσθένειαν τοῦ Χριστοῦ παρεδόθησαν οἱ μάρτυρες , κ ἀκεῖνοι δι ἀσθένειαν 0 .
ἀλλὰ μὴ γένοιτο ἀσθένειαν τῆς τοῦ Χριστοῦ δυνάμεως καταψηφίσασθαι .
δυνατὸς γὰρ ὁ θεὸς ἡμῶν καὶ μέγας ὁ κύριος ἡμῶν καὶ μεγάλη ἡ ἰσχύς αὐτοῦ 0 .
ἡ αὐτὴ διατύπωσις καὶ ἐπὶ τῶν ἀρχαίων καὶ ἐπὶ τῶν νέων 0 .
ὁ γὰρ αὐτὸς θεὸς ὁ τὰ παλαιὰ καὶ τὰ νέα διατυπώσας 0 .
Οὐ τὰ μὲν ἀρχαῖα τοῦ πατρός , τὰ δὲ νέα τοῦ υἱοῦ , ἀλλὰ κ ἀκεῖνα καὶ ταῦτα τῆς αὐτῆς εἰσι θεότητος καὶ τῆς αὐτῆς εἰσιν οἰκονομίας 0 1 .
τί γάρ φησιν ὁ πατήρ ;
τὰ σὰ ἐμὰ ἐστιν καὶ τὰ ἐμὰ σά ἐστιν .
ἐρρύσθησαν οἱ τρεῖς παῖδες ἐκ καμίνου .
παρεδόθησαν διαφόροις βασανιστηρίοις οἱ Μακκαβαῖοι , Καὶ διὰ μὲν τῶν ῥυσθέντων ἐκ τῶν κινδύνων ἐδείκνυεν τὴν ἑαυτοῦ δύναμιν ·
διὰ δὲ τῶν τελειωθέντων ἐκήρυττε τῆς εὐσεβείας τὴν ἔνστασιν .
ὁμοίως καὶ τὰ νέα ἐστὶν ἰδεῖν .
ἐκαύθησαν οἱ μάρτυρες , ἀλλ ἕτεροι διέφυγον μάρτυρες φλόγα .
τὰ γενόμενα ἐπὶ τεσσάρων ἁγίων ἐπὶ δύω ἱστοριῶν ὁ θεὸς εἰς μίαν εὐαγγελικὴν παρθένον ἤγαγεν .
δανιὴλ αὐτὸς καὶ οἱ τρεῖς παῖδες μερίζονται τὰ θαύματα ·
ὁ μὲν τοὺς λέοντας φιμώσας , οἱ δὲ τὸ πῦρ πεπατηκότες 0 1 .
μία δὲ κόρη παρθένος εὐαγγελικὴ τῶν δύο ἀγόνων τοὺς στεφάνους ἀνεδήσατο .
ἡ γὰρ ἁγία Θέκλα καὶ θῆρας κατεπάτησεν καὶ πυρὸς φλόγα ἔσβεσεν .
πολλοὶ δὲ καὶ ἄλλοι μάρτυρες ἐρρύσθησαν .
ὁ δὲ ἅγιος Παῦλος μυρίους μὲν ἀπωθήσατο κινδύνους .
πάντας δὲ αὐτοὺς ἀπέφυγεν .
πολλάκις παρεδόθη θανάτῳ καὶ ἡ δύναμις τοῦ Χριστοῦ ἐξήλατο τὸν ἑαυτῆς θεράποντα .
Εἰ κατὰ ἄνθρωπόν φησιν ἐθηριομάχησα ἐν Ἐφέσῳ καὶ πάλιν καθ ἡμέραν ἀποθνήσκω τὸ ὅσον ἐν ἀνθρώποις , Καὶ πάλιν ὁ αὐτὸς κηρύττει που λέγων ·
ἐν τῇ πρώτῃ μου ἀπολογίᾳ οὐδεὶς μοὶ συμπαρεγένετο , ἀλλὰ πάντες μὲ ἐγκατέλιπον .
ὁ δὲ κύριος παρέστη καὶ ἐδυνάμωσέ με καὶ ἐρρύσατό με ἐκ στόματος λέοντος καὶ ῥύσεταί μὲ ἐκ παντὸς εἴδους πονηροῦ καὶ σώσει εἰς τὴν βασιλείαν αὐτοῦ τὴν ἐπουράνιον ·
ᾧ ἡ δόξα καὶ τὸ κράτος εἰς τοὺς αἰῶνας τῶν αἰώνων 0 .
πολλαὶ καὶ διάφοροι τῶν ἁγίων γραφῶν αἱ διδασκαλίαι , μία δὲ χάρις ἡ πᾶσιν ἐπιλάμπουσα , καὶ μία πηγὴ διδασκαλίας τὸ πνεῦμα τῆς ἀληθείας 0 1 2 .
καὶ ὅσα διαγορεύει , καὶ ὅσα διδάσκουσιν , ὅσα κηρύττουσιν , ὅσα τὸ τῆς εὐσεβείας ὑπαγορεύει , ἀπὸ μιᾶς ὥσπερ τινὸς εὐθαλοῦς πηγῆς καὶ γονίμου περιέρχεται , τοῦ πνεύματος τοῦ ἁγίου ·
καὶ οὐκ ἔστιν οὔ τε εἰπεῖν τι σεμνόν , οὔ τε νοῆσαι δεξιόν , οὔ τε πρᾶξαι θαυμαστόν , μὴ τοῦ ἁγίου πνεύματος ἐπιβεβαιοῦντος τὰ λεγόμενα καὶ τὰ νοούμενα καὶ τὰ πραττόμενα .
Κ ἂν γάρ τις τῇ ἀνθρωπίνῃ σοφίᾳ κομᾷ , καὶ λογισμοῖς ἀνθρωπίνοις ὠχυρωμένην ἔχῃ τὴν ψυχήν , τὸν λόγον δὲ τοῦ θεοῦ ἀποσείηται , εἰς οὐδέν ἐστι , καὶ εἰς οὐδὲν λογισθήσεται .
τὸν λόγον τοῦ κυρίου ἀπεποιήσαντο .
σοφία τίς ἐστιν ἐν αὐτοῖς ;
ἡμῖν τοίνυν ἄνθη τῆς ἀληθείας αἱ γραφαὶ τῆς εὐσεβείας 0 ·
καὶ πολλὰ μὲν τὰ ἄνθη , εἷς δὲ ὁ λειμὼν ὁ τὰ ἄνθη τρέφων 0 1 ·
πολλοὶ τῆς διδασκαλίας οἱ λαμπτῆρες , εἷς δὲ ὁ φωστὴρ ὁ ἀληθινός 0 1 ·
πολλοὶ οἱ ἀστέρες , εἷς δὲ ὁ οὐρανὸς ὁ φέρων τοὺς ἀστέρας 0 ·
πολλοὶ οἱ κλάδοι , μία δὲ ἡ ῥίζα 0 1 ·
πολλοὶ οἱ δάκτυλοι , μία δὲ ἡ χείρ , ἡ διὰ τῶν δακτύλων γράφουσα 0 1 ·
πολλαὶ αἰ χορδαί , μιᾷ ἡ κιθάρα τοῦ πνεύματος 0 1 ·
πολλαὶ διδασκαλίαι , μία ἡ πηγὴ τῆς εὐσεβείας 0 .
ἀλλὰ θαυμάζω πῶς ὁ τυφλὸς οὗτος , οὐ νόμον ἀναγνούς , οὐ προφήτας διελθών , οὐκ εὐαγγελίοις ἐντυχών , οὐκ ἀποστόλοις βεβαιωθείς , ἐπεκαλεῖτο τὸν σωτῆρα τῆς οἰκουμένης , λέγων Ἰησοῦ , υἱὲ Δαυίδ , ἐλέησόν με .
πόθεν ἔμαθες ταῦτα καλεῖν , μὴ μαθὼν ὃ ἐπικαλῇ ;
Οὐκ ἀνέγνως βίβλους , τῶν ὄψεων ἀπεστερημένος ·
οὐκ ἐσχόλασας διδασκαλίαις , μίαν ἔχων ὑπόθεσιν τῆς ζωῆς , τὴν αἴτησιν , μᾶλλον δὲ τὸ προσαιτεῖν ·
πόθεν οὖν ἔγνως τὸν φωστῆρα τοῦ κόσμου , ὃν οὔ τε ἐν οὐρανοῖς ἐθεάσω , οὔ τε ἐπὶ γῆς , τῶν ὄψεων ἐστερημένος ;
ἀλλ ἀληθῶς ἐπὶ τούτῳ ἐπληροῦτο Κύριος σοφοῖ τοὺς τυφλούς .
ὄχλος πολὺς ἦν περὶ τὸν Ἰησοῦν , καὶ ὁ τυφλὸς τὸν μὲν φωστῆρα τῆς ἀληθείας οὐκ ᾔδει , τῆς δὲ ἐνεργείας ᾔσθετο ·
ἥρπασε τῇ διαθέσει , ὃ μὴ παρέλαβεν ἡ ὄψις .
τί φησι βούλεται ὁ ὄχλος ;
ἰησοῦς ὁ Ναζωραῖος παρέρχεται .
ἄλλα διδάσκεται , καὶ ἄλλα κηρύττει ·
ἀκούει Ἰησοῦν Ναζωραῖον , οὐ καλεῖ δὲ αὐτὸν Ἰησοῦν Ναζωραῖον , ἀλλ  Ἰησοῦν υἱὸν Δαυίδ .
Οἱ βλέποντες τὰ ἐξ ὑπονοίας ἔλεγον , ὁ δὲ τυφλὸς τὰ ἐξ ἀληθείας ἐκήρυττεν .
ἰησοῦ , υἱὲ Δαυίδ , ἐλέησόν με .
τοίνυν ἕκαστος τὴν φωνὴν ἰδιοποιούμενος , ῥήξῃ ἀπὸ τῆς καρδίας ἐξομολόγησιν , καὶ ἕκαστος ὑπὲρ ἑαυτοῦ ταύτην εἴπῃ τὴν φωνήν ·
καὶ ὥσπερ , ἀδελφοί , ἐπειδὰν εἰς πένθος πολλοὶ ἀπέλθωσι , καὶ ἴδωσι σκήνωμα προκείμενον , καὶ δακρυόμενον ὑπὸ τῶν ἰδίων , πάντες δακρύουσιν , οἱ μὲν συνδιατιθέμενοι τῷ πένθει , οἱ δὲ τὰ ἑαυτῶν ἐρευνῶντες πράγματα ·
καὶ κλαίει πολλάκις γυνὴ καὶ ὀδύρεται , ἀλλ οὖν οὐ τὸν προκείμενον  ἀλλότριος γάρ  , ἀλλὰ τὸν ἑαυτῆς τὸν προαπελθόντα , καὶ γίνεται ἡ ἀλλοτρία ὑπόθεσις ἰδίων κακῶν ὑπόμνησις 0 ·
οὕτως ὑμῶν ἕκαστος , ἀδελφοί , ὅταν τὰ παρὰ τῶν ἁγίων κηρυττόμενα μανθάνῃ , ἰδιοποιείτω τὴν λέξιν , ὑπὲρ τῶν ἰδίων τραυμάτων λέγων ·
καὶ λεγέτω καὶ νῦν ἕκαστος ἀπὸ τῶν ἰδίων κακῶν διεγειρόμενος , ὁ μέν , ὅτι τυφλός ἐστι τὴν διάνοιαν , ὁ δέ , ὅτι κωφὴν ἔχει τὴν ψυχήν 0 1 ·
ἄλλος , ὅτι χωλὸν ἔχει τὸν λογισμόν , ἕτερος , ὅτι λεπρὰν ἔχει τὴν γνώμην 0 1 .
τὰ γὰρ πάθη , ἃ ἐθεράπευσεν ἐπὶ τῶν σωμάτων ὁ Χριστός , ταῦτα καὶ ἐπὶ τῶν ψυχῶν γίνεται καὶ δεῖται τῆς ἄνωθεν βοηθείας .
ἔστι τυφλὴ ψυχή , δεομένη ἀναβλέψεως , τυφλὴ ψυχή , ἡ νόμου θαυμάσια μὴ βλέπουσα , τυφλὴ ψυχή , ἡ τὸν μέλλοντα αἰῶνα μὴ καθορῶσα , τυφλὴ ψυχή , ἡ τὸ σῶμα τοῦ Χριστοῦ βλέπουσα , τὴν δὲ θεότητα μὴ γνωρίζουσα .
ὅτι δὲ τυφλή ἐστιν ἡ ψυχὴ ἡ ἀγνοοῦσα τὰ περὶ θεοῦ , Καὶ ἐτυφλώθησαν οἱ δοῦλοι τοῦ θεοῦ .
πῶς ἐτυφλώθησαν ;
Εἴδετε γάρ φησι πλεονάκις , καὶ οὐκ ἐφυλάξασθε ·
ἀνεῳγμένα τὰ ὦτα , καὶ οὐκ ἠκούσατε 0 .
καὶ τίς τυφλός , ἀλλ ἢ οἱ παῖδές μου 0 ;
καὶ τίς κωφός , ἀλλ ἢ οἱ κυριεύοντες αὐτῶν 0 ;
καὶ ὁ σωτὴρ βουλόμενος δεῖξαι τύφλωσιν διανοίας , Φαρισαίους τυφλώττοντας περὶ τὴν ἀλήθειαν ἐλέγχει λέγων ·
ἐάσατε αὐτούς , ὁδηγοί εἰσι τυφλοὶ τυφλῶν ·
τυφλὸς δὲ τυφλὸν ἐὰν ὁδηγῇ , ἀμφότεροι εἰς βόθρον ἐμπεσοῦνται .
κωφὴ δέ ἐστιν ἡ ψυχὴ ἡ νόμου μὴ ὑπακούουσα , ἡ τὴν δεσποτικὴν φωνὴν παραγραφομένη , κωφὴ οὐκ ἐκ φύσεως , ἀλλ ἐκ προαιρέσεως .
ὁ ἔχων ὦτα ἀκούειν , ἀκουέτω .
Οὐχ ὅτι τινὲς τῶν παρόντων οὐκ εἶχον ὦτα 0 ·
πῶς γὰρ ἂν ἐσχόλαζον τῇ διδασκαλίᾳ , τὸ ὄργανον τῆς ἀκοῆς οὐκ ἔχοντες ;
ἀλλὰ δείκνυσι σαφῶς , ὅτι τὸ μὲν φαινόμενον οὖς πρὸς ἀκοὴν δεδημιούργηται , ἡ δὲ τῆς ψυχῆς αἴσθησις πρὸς τὴν ἀκοὴν τοῦ θείου νόμου οὐ συναρμόζεται .
Οὐδὲν οὖν ὄφελος τῆς ἔξωθεν ἀκοῆς , ἀποκεκωφωμένης τῆς ἔσωθεν διανοίας 0 .
λεπρός τίς ἐστι τῇ ψυχῇ , οὐχ ὁ τὸ σῶμα ἀμαυρούμενος , ἀλλ ὁ τὴν ψυχὴν σκοτιζόμενος .
τί γάρ ἐστι λέπρα ἐν σώματι , ἀλλ ἢ διπλοῦν χρῶμα 0 ;
τί ἐστι λέπρα ἐν ψυχῇ ;
διπλοῦς διαλογισμός 0 .
Οὐαὶ ἁμαρτωλῷ ἐπιβαίνοντι ἐπὶ δύο τρίβους 0 .
ὅταν τις ποτὲ μὲν πιστεύῃ , ποτὲ δὲ ἀπιστῇ , καὶ ποτὲ μὲν πρὸς ἐλεημοσύνην ῥέπῃ , ποτὲ δὲ πρὸς ἀπανθρωπίαν , λεπρός ἐστι τὴν ψυχήν , οὐκ ἔχων χρῶμα ὑγιές , ἀλλὰ μεριζόμενος τὴν διάνοιαν ·
καὶ ὥσπερ μερίζει λέπρα τὸ σῶμα , οὕτω μερίζει λογισμὸς πονηρὸς τὴν διάνοιαν .
ἕκαστος οὖν ὑπὲρ τῶν ἑαυτοῦ τραυμάτων βοήσῃ , καὶ ἐπικαλέσηται Ἰησοῦν τὸν ἰατρὸν ψυχῶν καὶ σωμάτων , καθὼς ἐβόα ὁ τυφλός ·
καὶ οἱ μὲν προάγοντες , ἐπετίμων ·
ἀλλ οὐκ ἐμποδίζεται ἡ παρρησία διὰ τῶν κωλυόντων .
Οἶδεν ἡ πίστις πρὸς πάντα μάχεσθαι καὶ πάντα νικᾶν .
ἐπετίμων ἄνθρωποι , καὶ ὁ πιστὸς οὐχ ὑποστέλλεται , ἀλλ ἀκολουθεῖ τῷ δεσπότῃ , εἰδὼς ὅτι καλὴ ἡ ὑπὲρ εὐσεβείας ἀναίδεια 0 .
Εἰ γὰρ ὑπὲρ χρημάτων ἀναιδεῖς πολλοί , ὑπὲρ σωτηρίας ψυχῆς οὐ κάλλιστον τὴν καλὴν ἀναίδειαν ἐνδύσασθαι 0 1 ;
κελεύει αὐτὸν ὁ Ἰησοῦς ἀχθῆναι .
ἔστησε τὸν κύριον Ἰησοῦν ἡ φωνὴ τοῦ μετὰ πίστεως ἐπικαλουμένου ·
ἐκέλευσε πρὸς αὐτὸν ἀχθῆναι τὸν ἐγγίσαντα αὐτῷ τῇ πίστει πρότερον , καὶ πλησιάσαι τῷ σώματι .
ἐκέλευσεν αὐτὸν ἀχθῆναι , καί φησι ·
τί σοι θέλεις ποιήσω ;
Οὐκ ἀργῶς ἐρωτᾷ ·
ἠδύνατο γὰρ καὶ καθημένῳ τὴν ἴασιν πέμψαι , ἀλλ Ἰουδαῖοι οἱ τὴν ἀλήθειαν συκοφαντοῦντες , ἠδύναντο εἰπεῖν , ὡς ἐπὶ τοῦ ἐκ γενετῆς τυφλοῦ 0 ·
Οὐκ ἔστιν οὗτος , ἀλλ ὅμοιος αὐτοῦ .
καλεῖ οὖν εἰς μέσον τῶν ἀγνωμόνων τὸ θέατρον τὸν εὐεργετούμενον , ἵνα πρῶτον δείξῃ τὸ πήρωμα τῆς φύσεως , καὶ τότε γνωρίσῃ τὴν αὐθεντίαν τῆς χάριτος .
ἐρωτᾷ ἐκεῖνον , διδάσκει δὲ τοὺς παρόντας .
κύριέ φησιν ἵνα ἀναβλέψω .
βλέπε , ὅσα λαμβάνει ἐνέχυρα παρὰ τοῦ τὴν θεραπείαν δεχομένου , ἵνα ἀποκλείσῃ τὴν συκοφαντίαν τῶν πονηρευομένων .
πορεύου , ἡ πίστις σου ἔσωσέ σε .
ὁρᾷς , πῶς τὸ προειρημένον ἡμῖν κατὰ τὴν προτεραίαν δι αὐτῶν δείκνυται τῶν ἔργων ;
καὶ ὅτι ἄπρατοι αἱ εὐεργεσίαι , καὶ πωλοῦνται τῇ πίστει 0 ;
Οὐ δίδωσιν ἀργυρίου τὰς εὐεργεσίας Ἰησοῦς , πωλεῖ δὲ αὐτὰς τῇ πίστει .
ἐὰν μὴ καταβάλῃς πίστιν , οὐ δέχῃ τὴν εὐεργεσίαν ·
ἡ χάρις ἥπλωται , ἡ δὲ πίστις προέρχεται .
καὶ ὥσπερ πηγὴ μία , ἀντλοῦσι δὲ ἐκ τῆς πηγῆς οἱ μὲν μικροῖς ἀγγείοις , οἱ δὲ μείζοσι , καὶ ὁ μὲν ὀλίγον ἀρύεται ὕδωρ , ὁ δὲ πολύ , οὐ τῆς πηγῆς μεριζούσης τὰ μέτρα , ἀλλ ἑκάστου πρὸς τὸ οἰκεῖον ἀγγεῖον ἀρυομένου 0 1 2 ·
οὕτως ἡ χάρις ἥπλωται ὡς πηγή , ἡ πρόθεσις δὲ τοῦ προσερχομένου ἀγγεῖον καὶ σκεῦος γίνεται τῆς χάριτος 0 .
ἐὰν οὖν προσαγάγῃς πίστιν ὀλίγην ὡς σκεῦος μικρόν , μικρὰν ἀντλεῖς τὴν χάριν 0 ·
ἐὰν δὲ μεγάλην προσαγάγῃς τὴν διάνοιαν , μεγάλην ἀντλεῖς τὴν εὐεργεσίαν .
διὰ τοῦτο ὁ σωτὴρ λέγει ·
πιστεύεις , ὅτι δύναμαι τοῦτο ποιῆσαι ;
ναί , κύριε 0 .
καὶ ὁ σωτήρ 0 ·
κατὰ τὴν πίστιν σου γενηθήτω σοι .
ἐντεῦθεν ὁ ἀπόστολος παρακελεύεται Κορινθίοις λέγων ·
πλατύνθητε ὑμεῖς , ἵνα δείξῃ ὅτι τῇ πλατυνομένῃ διανοίᾳ πλατυτέρα ἡ χάρις ἐπεισέρχεται ·
καὶ ὁ προφήτης 0 ·
ἄνοιξον τὸ στόμα σου , καὶ πληρώσω αὐτό .
Οὐδὲν παρὰ τῇ εὐεργεσίᾳ τὸ κώλυμα , ἀλλὰ παρὰ τῇ ἡμετέρᾳ ῥᾳθυμίᾳ 0 1 .
φωστὴρ τῆς δικαιοσύνης ἀνέτειλεν Ἰησοῦς , ἥπλωται πανταχοῦ ἡ ἀκτὶς νοητοῦ ἡλίου ·
καὶ ὁ μὲν ἐλάττονος ἀπολαύει τῆς χάριτος , ὁ δὲ μείζονος , οὐ τῆς χάριτος μεριζούσης , ἀλλὰ τῆς διανοίας τὸ μέτρον ὑποβαλλούσης 0 .
ὥσπερ γὰρ εἷς ἥλιος εἰς πᾶσαν τὴν γῆν , καὶ μία ἀκτίς , καὶ μία αὐγή , οὐ πᾶς δὲ ὁ κόσμος ὁμοίως πεφώτισται , ἀλλ ὁ μὲν λαμπρὸν ἔχει τὸ φῶς , ὁ δὲ ἔλαττον , ὁ δὲ μεῖζον , καὶ ὁ μὲν στενόν , ὁ δὲ πλατύτερον , οὐ τοῦ ἡλίου μερίζοντος τούτῳ τῷ οἴκῳ τὸ μεῖζον , κ ἀκείνῳ τὸ ἔλαττον , ἀλλὰ πρὸς τὰς θυρίδας , ἃς ἠνέῳξαν οἱ οἰκοδομοῦντες , χώραν λαμβανούσης τῆς ἀκτῖνος , καὶ οὕτως εἰσχεομένης 0 1 2 ·
οὕτως ἐπειδὴ θυρίδες ἡμῶν τῆς ψυχῆς οἱ λογισμοί , ὅταν πλατυτέρους ἀνοίξῃς τοὺς λογισμούς , πλατυτέραν δέχῃ τὴν εὐεργεσίαν 0 ·
ὅταν στενώσῃς τὴν διάνοιαν , στενοῖς τὴν χάριν .
ἀνακάλυψόν σου τὸν λογισμόν , ἵνα δέξῃ τὴν αὐγήν .
ἡμεῖς δὲ πάντες ἀνακεκαλυμμένῳ προσώπῳ τὴν δόξαν κυρίου κατοπτριζόμεθα , μεταμορφούμενοι ἀπὸ δόξης εἰς δόξαν .
Εἷς τυφλὸς ἐθεραπεύθη διὰ τῆς ἱστορίας καὶ πολλῶν ὀφθαλμοὶ διανοίγονται διὰ τῆς διδασκαλίας .
ὁ δὲ τυφλός φησιν ἠκολούθει δοξάζων τὸν θεόν ·
καὶ οὐ κωλύει ὁ Ἰησοῦς .
ἐνταῦθα ἀναγκαῖον θεωρῆσαι , ὅτε τὸν δαιμονιῶντα ἐθεράπευσε , παρεκλήθη ὑπὸ τοῦ τὴν εὐεργεσίαν δεξαμένου , ὥστε ἀκολουθεῖν τῷ Ἰησοῦ 0 ·
ἐβούλετο γάρ φησιν ἀκολουθεῖν .
ὁ δὲ σωτὴρ κωλύει καὶ λέγει ·
ὕπαγε εἰς τὸν οἶκόν σου , καὶ διάγγελλε , ὅσα ἐποίησέ σοι ὁ θεός .
τίνος ἕνεκεν τὸν μὲν θελήσαντα ἀκολουθῆσαι κωλύει , τὸν δὲ οὐ κωλύει ;
διὰ τί τούτῳ μὲν ἐπιτρέπει τὴν ἀκολούθησιν , ἐκείνῳ δὲ οὐκ ἐπιτρέπει ;
κἀκείνῳ χρησίμως , καὶ τούτῳ συμφερόντως 0 .
τὸν μὲν ἀκολουθεῖν οὐ συνεχώρει δι ἑτέραν αἰτίαν , ἐπειδὴ δαιμονιῶν ἦν ·
τοῦ δὲ δαιμονιῶντος καὶ ἡ λέξις καὶ ἡ γλῶσσα διέστραπτο .
ἀποστέλλει οὖν αὐτὸν κήρυκα , ἵνα ἐκ τῆς καταστάσεως κηρύξῃ τὸν εὐεργέτην .
ξένον γὰρ ἦν θέαμα ἰδεῖν τόν ποτε μὴ καθεστηκότα , καθεστηκότας κηρύττειν λόγους .
ποιεῖ οὖν αὐτὸ τὸ ὄργανον τοῦ εὐεργετηθέντος κήρυκα τοῦ σώσαντος .
καὶ βλέπε τὸ θαυμαστόν , βλέπε τὴν τοῦ σωτῆρος ταπεινοφροσύνην , βλέπε τοῦ δαιμονιῶντος τὴν εὐγνωμοσύνην .
ὁ μὲν σωτὴρ λέγει ·
πορεύου , καὶ ἀνάγγελλε , ὅσα ἐποίησέ σοι ὁ θεός .
ὅσα ἐποίησά σοι ἐγώ , ἀλλὰ ταπεινοφρονῶν τῇ τοῦ θεοῦ προσηγορίᾳ ἐπιγράφει .
ὁ δὲ δαιμονιῶν περιῄει κηρύττων , ὅσα ἐποίησεν αὐτῷ ὁ θεὸς Ἰησοῦς .
τὸν μὲν οὖν ἀποστέλλει κηρύττειν , ἵνα ἀπὸ τῆς καταστάσεως δείξῃ τὸ μέγεθος τῆς εὐεργεσίας ·
τὸν δὲ τυφλὸν ἐπιτρέπει ἀκολουθεῖν .
ἐπειδὴ εἰς Ἱεροσόλυμα ἀνῄει ἐπιτελέσων τὸ μέγα μυστήριον , καὶ τὴν ὑπὲρ τοῦ κόσμου οἰκονομίαν ἀναδεξόμενος , καὶ σταυρὸς ἔμελλεν ἀκολουθεῖν , καὶ ὕβρις , καὶ πάντα τὰ ὑπὸ τῶν θεομάχων καινοτομηθέντα ·
διὰ τοῦτο ποιεῖ ἀκολουθεῖν τὸν τυφλόν , ἵνα πρόσφατον ἔχωσι τὴν μνήμην τοῦ θαύματος , ἵνα ἡ μνήμη τῆς ἰάσεως στηρίξῃ τὴν διάνοιαν τῶν μελλόντων διολισθαίνειν .
ποιεῖ ἀκολουθεῖν τὸν τυφλόν , ἵνα μή τις ἀρνήσηται τὴν θαυματουργίαν , ἐπειδὴ ἔμελλε σαλεύεσθαι ὡς ἐν χειμῶνι τῶν ἀποστόλων ἡ διάνοια , καὶ τῶν ὁρώντων ἡ κατάστασις ἔμελλε χειμάζεσθαι , ὁρώντων τὸν μονογενῆ τοῦ θεοῦ ἐπὶ σταυροῦ 0 .
ἵνα οὖν μὴ πρὸς τὸ πάθος βλέποντες ὀκλάσωσι , συγχωρεῖ τῷ τυφλῷ ἀκολουθεῖν , ἵνα πρόσφατον ἔχοντες τὴν μνήμην τῆς εὐεργεσίας , ἀσάλευτον ἔχωσι τὸν λογισμὸν τῆς ἀληθείας .
πολλὰ γὰρ τοιαῦτα ποιεῖ ὁ Χριστός , ἐπειδὴ ἦλθε τὴν ὑπὲρ τῶν ἀνθρώπων οἰκονομίαν ἀναδέξασθαι .
καὶ ἵνα μή τις αὐτὸν ὑπολάβῃ δι ἀσθένειαν πάσχειν , καὶ οὐ διὰ φιλανθρωπίαν ὑπομένειν , πρὶν εἰσέλθῃ εἰς Ἱεροσόλυμα , βλέπει συκῆν .
καὶ ἀπῆλθέ φησι ζητῶν παρ αὐτῆς καρπόν , καὶ οὐχ εὗρεν .
ὡς δὲ οὐχ εὗρεν , ἐπετίμησε λέγων ·
μηδέποτε ἐκ σοῦ καρπὸς γένηται εἰς τὸν αἰῶνα .
τί ἥμαρτεν ἡ συκῆ ;
μὴ γὰρ ἐξουσίᾳ λογικῇ ἔχει τὴν καρποφορίαν ;
οὐχ ὅτε βούλεται ὁ κτίστης , παρέχει ἐνέργειαν τῇ καρποφορίᾳ ;
Εἶτα οὔ τε ὁ καιρὸς ἦν τῶν σύκων ·
τοῦτο γὰρ ἐπιμαρτύρεται τὸ εὐαγγέλιον .
τίς δὲ οὕτω τῶν κοινῶν ἀνθρώπων , μήτι γε ὁ θεός , ἐν ἀκαίρῳ καιρῷ καρπὸν ἀπαιτεῖ 0 ;
τοὺς καιροὺς οὐ σὺ ἔπηξας , ὁ δημιουργός ;
οὐ σὺ ἔδωκας καιροὺς καὶ χρόνους τῇ καρποφορίᾳ ;
τί τοίνυν ἀπαιτεῖς παρὰ τὸν καιρόν , ὃν ἔταξας ;
Εἰ δὲ καὶ καιρὸς ἦν σύκων , μὴ ἤνεγκε δὲ ἡ συκῆ καρπόν , ἔγκλημα ἦν τῆς φύσεως ;
μή , ὅτε βούλεται , προσφέρει ;
οὐχ , ὅτε κελεύεται , προσάγει καρποφορίας ;
τίνος οὖν ἕνεκεν ἐπιτιμᾷ τῇ συκῇ ;